**Mesto Spišská Belá, zastúpené Ing. Mgr. Petrom Ziburom, primátorom mesta, v súlade § 5 zákona NR SR č. 552/2003 Z. z. o výkone práce vo verejnom záujme v znení neskorších zmien a doplnkov**

**vyhlasuje výberové konanie**

**na obsadenie funkcie vedúci/vedúca ekonomického odboru MsÚ**

**Termín nástupu:** 01.08.2024, alebo dohodou

**Druh pracovného pomeru:** plný úväzok

**Opis pracovnej pozície, náplň práce:**

• Riadi, organizuje, koordinuje, hodnotí a kontroluje prácu a činnosť zamestnancov ekonomického odboru  
• Zabezpečuje a pripravuje odborné stanoviská a kvalitne a včas pripravuje materiály na rokovanie samosprávnych orgánov (komisie pri MsZ a MsZ)  
• Vypracováva návrhy všeobecne záväzných nariadení a interných predpisov zameraných na riešenie problematiky odboru, resp. ktorých spracovanie vyplýva z platných právnych predpisov  
• Zabezpečuje finančnú, rozpočtovú a úverovú politiku mesta  
• Zabezpečuje zdroje pre dlhodobé investičné akcie mesta vo viacročných návrhoch rozpočtu mesta  
• Na základe požiadavky ostatných odborov MsÚ spolupracuje na spracovaní ekonomických podkladov pre projekty, pre žiadosti na získanie finančných prostriedkov z alternatívnych zdrojov financovania, z rôznych podporných programov, grantov, dotácií a pod., najmä v nadväznosti na fondy Európskej únie  
• Zabezpečuje podklady a spracováva návrh rozpočtu mesta a predkladá ho príslušným orgánom samosprávy, predkladá rozpočtové opatrenia  
• Koordinuje spracovanie rozboru hospodárenia za príslušný kalendárny rok, záverečný účet mesta a návrh na finančné vysporiadanie výsledku hospodárenia  
• Vyjadruje sa z hľadiska ekonomického k zmluvným vzťahom mesta

• Vykonáva iné činnosti v súlade so zákonom o rozpočtových pravidlách a hospodárení s majetkom mesta

**Mzdové podmienky:**

* od 1 300,00 eur do 2 000,00 eur/mesiac

Funkčný plat v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme bude zvýšený v závislosti od započítanej praxe a k platu sa pripočíta riadiaci príplatok a osobný príplatok

**Zamestnanecké výhody, benefity**

• osobné príplatky a odmeny, príspevok do DDS, príspevok na rekreáciu  
• možnosť profesijného a odborného rastu, odborné vzdelávanie  
• zvýšený výmer dovolenky o 1 týždeň nad rámec zákona  
• ďalšie benefity vyplývajúce z kolektívnej zmluvy

**Informácie o výberovom konaní**

Podmienky účasti:  
• vysokoškolské vzdelanie II. stupňa ekonomického odboru  
• odborná prax v ekonomickej oblasti minimálne 5 rokov  
• prax v riadiacej funkcii je výhodou  
• znalosť legislatívy v ekonomickej oblasti v samospráve  
• bezúhonnosť  
• práca s PC (Word, Excel, internet)

Osobnostné predpoklady a zručnosti

• vysoké pracovné nasadenie  
• organizačné a riadiace schopnosti  
• komunikačné zručnosti, osobnosť so zodpovedným prístupom k práci  
• samostatnosť a analytické myslenie  
• schopnosť analyzovať a riešiť problémy  
• iniciatívny prístup  
• motivácia pre prácu vo verejnom záujme  
• precíznosť a presnosť  
• spoľahlivosť a flexibilita  
• zodpovednosť

PÍSOMNÚ PRIHLÁŠKU (žiadosť o prijatie do zamestnania) do výberového konania s prílohami:  
• štruktúrovaný životopis  
• overená fotokópia dokladu o vzdelaní  
• čestné vyhlásenie o bezúhonnosti

• čestné vyhlásenie o spôsobilosti na právne úkony v plnom rozsahu  
• čestným vyhlásením o praxi (minimálne 5 rokov v ekonomickej oblasti )  
• súhlas so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov  
  
je potrebné do **09.07.2024 do 13.00 hod.** odovzdať osobne do podateľne MsÚ v Spišskej Belej, alebo zaslať poštou na adresu:  
Mesto Spišská Belá  
Petzvalova 18  
059 01 Spišská Belá  
  
v uzatvorenej obálke, označenej „VK vedúci ekonomického odboru – neotvárať“.

Na výberové konanie budú pozvaní iba tí uchádzači, ktorí predložili úplnú písomnú prihlášku a splnili podmienky výberového konania. Vyhlasovateľ si vyhradzuje právo výberové konanie bez udania dôvodu zrušiť.

Bližšie informácie poskytne Ing. Mgr. Peter Zibura, primátor mesta, tel. č. 0917 303 777.

V Spišskej Belej dňa 17.06.2024